# data[].attributes.body
Recollemos a uniade didáctica recomendada para o plan proxecta de Concepción Arenal A visitadora de cárceres. A través do visionado da peícula elaboramos unha ficha na qu recollemos catro propostas que resuman o seu pensamento: sociedade e maltrato, traballo e explotación, educación e un apartado de outras aportacións relevantes. A ficha foi elaborada polo noso alumnado dentro das tarefas telemáticas realizadas a comezos da terceira avaliación.

# data[].attributes.body
O 18 de outubro visitamos a exposición de María Josefa Wonenburger no vestíbulo do concello de Lalín. Unha exposición que visibiliza e fai chegar á sociedade as contribucións realizadas polas mulleres galegas á ciencia e á tecnoloxía. Tras unha primeira achega a figura de María Wonenburger na propia aula, o alumnado pudo desfrutar do traballo de distintas científicas galegas, entre elas María Wonenburger.
Así mesmo traballouse a Unidade didáctica de María Wonenburguer no mes de febreiro, coincidindo co 11 de febreiro "Día da muller e a nena na ciencia", elaborándose un xogo: "Galicianas científicas", unha serie de preguntas sobre mulleres do ámbito da ciencia que ía dando acceso ás pezas dun puzzle para descubrir a unha muller científica

# data[].attributes.body
Ao longo do curso, tanto dende as aulas como dende as casas (adaptándonos á situación xerada pola pandemia), levamos a cabo unha serie de exposicións para que cada alumno/a dera a coñecer aos seus compañeiros e compañeiras a muller sobre a que traballaba, investigaba e nos ensinaba. Recollemos un vídeo de mostra coas distintas intervencións do noso alumnado, que fixo un fantástico traballo.

# data[].attributes.body
Percorremos a nosa Historia rescatando os nomes e feitos relevantes que as mulleres fixeron no eido da Historia, a Música, a Literatura e a Ciencia, traballando así interdisciplinarmente.
O noso proxecto comeza coa elaboración dunha base de datos, feita polo propio alumnado, dos nomes das mulleres máis relevantes nas distintas disciplinas. Tras elaborar a nosa base de datos, cada alumno e alumna elabora unha ficha de presentación indicando o contexto no que se desenvolveu, a súa biografía e as súas aportacións persoais.

# data[].attributes.body
Elaboramos fichas de mulleres científicas que fixeron unha achega indispensable para a comprensión e difusión da ciencia. Mulleres que racharon estereotipos e deixaron pegada na Historia a través de estudos imprescindibles para comprender o mundo tal e como hoxe o vemos.

# data[].attributes.body
Elaboramos fichas de mulleres escritoras que non dubidaron en traspasar fronteiras a través das súas plumas. Un compendio das letras femininas que axudaron a escribir os versos e as prosas que acompañaron o evoluir dos tempos, e que seguen mergullándonos nas historias máis fascinantes e necesarias.

# data[].attributes.body
Elaboramos fichas de mulleres compositoras ao longo da Historia da música. Mulleres que foron silenciadas e ás que debemos devolverlle o son que elas mesmas crearon. Un xeito de completar a relación de compositores/as que marcaron os nosos ritmos e melodías en clave de igualdade.

# data[].attributes.body
Elaboramos fichas de mulleres que tiveron algún papel relevante na historia, tanto cronoloxica como disciplinarmente, dende raíñas a historiadores, xeógrafas, activistas ou artistas. Unha mostra de que as ciencias sociais e a propia Historia con maiúculas tamén tivo nome de muller.